section_heading: Povijest
paragraph_text: Godine 1975. predana je na upotrebu velika zgrada rodilišta i ginekologije, građena sredstvima samodoprinosa građana Pule. Njena ukupna površina je oko 11 000 kvadratnih metara i danas predstavlja jedini suvremeni dio bolnice za smještaj stacionarnih bolesnika. Tada su iskopani temelji za nastavak gradnje iste takve zgrade u nastavku na istočnoj strani, no to do danas nije ostvareno. Kako bi se iskoristio objektivno veliki prostor, u ovu se zgradu kratko iza primopredaje smjestila i Pedijatrija, a 1985. godine i Urologija.